# Amarok (ohjelmisto)

### Wikipedia

Amarok
Amarok 1.4
Kehittäjä | Amarokin kehitystiimi
Viimeisin versio | 1.4.3 "Fast Forward" / 5. syyskuuta 2006
Alusta | Linux ja Unix
Ohjelmistotyyppi | Mediasoitin
Lisenssi | GPL
Kotisivu | amarok.kde.org

Amarok (aikaisemmin amaroK tai AmaroK) on mediasoitin Linuxille ja muille vapaille Unix-varianteille, kuten BSD:lle. Se pohjautuu KDE-järjestelmään, mutta on toistaiseksi erillinen ohjelmistopaketti, joskin sen sisällyttämistä kdemultimedia-pakettiin harkitaan. Tällä hetkellä sen julkaisutahtia ei ole sidottu varsinaiseen KDE-järjestelmään.

Amarok on saanut nimensä Mike Oldfieldin samannimisen albumin mukaan (iso K-kirjain aikaisempien ohjelmaversioiden nimessä viittasi KDE-ympäristöön). Sana amarok tai amaroq tarkoittaa inuktitutiksi sutta, joten Amarokin grafiikoissa hyödynnetään susiaiheita.

Amarok tukee monia musiikkimuotoja, riippuen siitä mitä multimediajärjestelmää se käyttää, ja kappaleen tunnistetietojen lukemista ja muokkaamista tuetaan TagLibin tukemista muodoista (MP3, Ogg Vorbis, FLAC, RealAudio, AAC ja WMA). Amarok käyttää tietokantajärjestelmää kappaleiden tietojen tallentamiseen kokoelmassa olevista tiedostoista. Amarok käyttää joko sisäistä SQLite-pohjaista tietokantaa tai ulkoista MySQL- tai PostgreSQL-tietokantaa.

Amarokin tärkeimpänä piirteenä on se, että se tukee varsin monia erilaisia multimediajärjestelmiä. Se pystyy soittamaan musiikkia mm. GStreamer-, Xine-, ja Helix-kirjastojen kautta (tosin versiossa 1.4 GStreamer ei ole tuettu ylläpitäjän puutteen takia).

Amarok on myös integroitu Internet-palveluihin. Amarok tukee nettiradioiden kuuntelua ja podcastingia, ja sen lisäksi se osaa hakea WWW:stä laulujen sanoja, Amazonin kautta levyjen kansikuvia, sekä (versiosta 1.3 lähtien) esittäjistä kertovia artikkeleita Wikipediasta. Amarok sisältää myös integroidun tuen Audioscrobbler-palvelulle, ja osaa sekä hakea kappalesuosituksia sen avulla, että lähettää last.fm:ään kappaletietoja. Versiosta 1.4.1 alkaen siihen on myös integroitu Last.fm Player-ohjelman ominaisuudet.

## [muokkaa] Aiheesta muualla

Wikimedia Commonsissa on lisää materiaalia aiheesta Amarok.

- Amarokin kotisivu

Haettu osoitteesta http://fi.wikipedia.org../../../a/m/a/Amarok_%28ohjelmisto%29.html

Luokat: KDE | Linux-ohjelmat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Català
- Česky
- Deutsch
- English
- Español
- Français
- Galego
- Hrvatski
- Italiano
- Magyar
- Nederlands
- 日本語
- Norsk (bokmål)
- Polski
- Português
- Русский
- Slovenščina
- Svenska
- Türkçe